## Pravilnik o odori, znakovlju i posebnoj oznaci pripadnika civilne zaštite

### NN 31/1995 (9.5.1995.), Pravilnik o odori, znakovlju i posebnoj oznaci pripadnika civilne zaštite

# MINISTARSTVO UNUTARNJIH POSLOVA

Na temelju članka 24n. stavka 4. Zakona o unutarnjim poslovima ("Narodne
novine" br. 29/91 - pročišćeni tekst, 73/91, 19/92, 33/92 i 76/94.)
ministar unutarnjih poslova donosi

## PRAVILNIK

### O ODORI, ZNAKOVLJU I POSEBNOJ OZNACI PRIPADNIKA CIVILNE ZAŠTITE

1. TEMELJNE ODREDBE

Članak 1.

Ovim se Pravilnikom propisuje oblik i kroj odore, znakovlje i posebna
oznaka pripadnika civilne zaštite.

Članak 2.

Pripadnici civilne zaštite nose odoru koju čine:

1. kapa sa štitnikom,

2. jakna (bluza),

3. hlače,

4. košulja kratkog i dugog rukava,

5. pulover,

6. vjetrovka,

7. pelerina,

8. pododijelo,

9. hlačnjak,

10. trekking-visoka cipela,

11. cipele niske,

12. čizme terenske,

13. podkapa,

14. vunene rukavice.

Članak 3.

Kapa sa štitnikom je smeđo-zelene boje, klasičnog oblika; štitnik kape
izrađen je od posebnog filca i presvučen smeđo-zelenom tkaninom; na stražnjem
dijelu kape našiven je štitnik za uši.

Članak 4.

Jakna (bluza) je smeđo-zelene boje, kopča se zatvaračem i pritiskačima;
na prednjoj strani u visini prsa dva su našivena džepa s poklopcima na
kopčanje pritiskačima, a u visini bokova dva urezana džepa s poklopcimia;
na ramenima su prišiveni držači za naramenice s položajnim oznakama, koji
se kopčaju gumbom smeđo-zelene boje; rukavi imaju nastavak po dužini, koji
se kopča čičak trakom; pro širenje kod šake kopča se čičak trakom; ovratnik
se s prednje strane kopča čičak trakom; na ledima uz rameni ušitak s gornje
strane nalaze se dvije falde; jakna je s unutarnje strane podstavljena
i u struku ima ušiven tunel s trakom za stezanje; u rubu jakne po dužini
je tunel s vrpcom za stezanje.

Članak 5.

Hlač su smeđo-zelene boje, klasičnog kroja, s kosim džepovima sa strane,
našivenim džepovima iznad koljena i poklopcem koji se skriveno kopča; u
rubu dužine hlača nalazi se uvučena vrpca za zatezanje; oko struka nalazi
se potreban broj držača za hlačnjak, a iznad bokova u struku s obje strane
nalaze se zatezači s metalnim kopčama; na stražnjoj strani nalaze se dva
urezana džepa, s poklopcima i skrivenim kopčanjem.

Članak 6.

Košulja kratkog i dugog rukava je smeđo-zelene boje; na prednjoj strani
u visini prsa našivena su dva džepa s poklopcima koji se skriveno kopčaju;
kopčanje košulje s prednje strane je plastičnim gumbima, skriveno; ovratnik
je klasičnog kroja.

Članak 7.

Pulover je pleteni, smeđo-zelene boje s rol-kragnom koja s prednje strane
ima zatvarač dužine 20 cm na ramenima i laktovima je pojačanje tkaninom
iste boje; rub pulovera i rukava završava renderom iste boje.

Članak 8.

Vjetrovka s uloškom smeđo-zelene je boje i podstavljena je tkaninom
odgovarajuće boje; od ramena do visine prsa i preko leđa ojačana je i ima
uložak koji siže do rukava i može se skidati; vjetrovka ima pojas i kapuljaču;
vjetrovka ima pet gumbi u jednom redu; na lijevoj i desnoj strani na prsima
urezani su uspravni džepovi koji se zatvaraju zatvaračima; na donjem dijelu
vjetrovke na obje strane dva su duboka džepa s preklopom; na ramenicama
su prišiveni držači naramenica za zvanja, koji se kopčaju gumbom smeđo-zelene
boje; vjetrovka je odgovarajuće dužine i seže do koljena.

Članak 9.

Pelerina je smeđo-zelene boje s kapuljačom od gumirane tkanine (šivano-lijepljena);
s obje strane kopča se pritiskačima; u vanjskom rubu kapuljače je tunel
s trakom za zatezanje.

Članak 10.

Trekking - muška visoka cipela je smeđo-zelene boje s crnim đonom; gornjište
je tako izrađeno da je cipela u potpunosti zatvorena (visina oko 19 cm);
jezik i kragna na cipeli podloženi su spužvom; gornjište i đon su AGO lijepIjeni.

Trekking zbog prirode posla kojega obavljaju nose samo pripadnici pirotehničkih
postrojbi i postrojbi gorske službe spašavanja.

Članak 11.

Čizme terenske crne su boje, izrađene su od prirodne hidrofolirane kože,
s gumenim đonom; sare su visine 21 cm, podložene su spužvom; jezik ugrađen
u cipelu je zatvorenog tipa; podstava je od goveđeg krom cjepanika; gornjište
je dva puta prišiveno za tabanicu, đon je lijepljeni.

Članak 12.

Pripadniku civilne zaštite prilikom rasporeda u postrojbu civilne zaštite
izdaje se nova odora, o čemu se vodi popis.

Odora se mora uredno održavati i čuvati.

Članak 13.

Pripadnici civilne zaštite odoru nose:

- kada se aktiviraju postrojbe i drugi oblici organiziranja civilne
zaštite u koje su raspoređeni radi obavljaja dužnosti;

- prilikom izvođenja vježbi;

- na smotrama i svečanim prigodama;

- drugim slučajevima, po nalogu ministra unutarnjih poslova ili osobe
koju on za to ovlasti.

Članak 14.

Pojedini dijelovi odore nemaju utvrđeni rok uporabe, već se zamjenjuju
nakon dotrajalosti, većeg oštećenja ili potpunog uništenja nastalog prilikom
obavljanja zadaća civilne zaštite.

Dotrajalost pojedinih dijelova odore utvrđuje rukovoditelj nadležne
ustrojstvene jedinice Ministarstva, na prijedlog neposrednog rukovoditelja.

Članak 15.

Ukoliko uništenje ili oštećenje pojedinog dijela odore nije nastalo
kao posljedica obavljanja zadaća civilne zaštite, pripadniku civilne zaštite
izdat će se novi dio na njegov trošak.

Članak 16.

Pripadnik djelatnog sastava civilne zaštite kojemu je prestao radni
odnos u Ministarstvu, odnosno koji je raspoređen na drugo radno mjesto
u Ministarstvu, kao i osoba koja uslijed promjene rasporeda, godina starosti,
zdravstvenih ili drugih razloga prestane biti obveznik civilne zaštite,
obavezan je vratiti odoru i opremu koju je zadužio.

Članak 17.

Rukovoditelj nadležne ustrojstvene jedinice Ministarstva obvezan je
organizirati nadzor o namjenskom korištenju, skladištenju, čuvanju i popisu
odora pripadnika civilne zaštite.

Policijska uprava na kraju svake godine sastavlja pismeno izvješće o
stanju i zalihama odora i dostavlja ga nadležnoj ustrojstvenoj jedinici
Ministarstva u sjedištu.

Članak 18.

Tehničke normative za izradu odore pripadnika civilne zaštite propisuje
ministar unutarnjih poslova.

II. ZNAKOVLJE CIVILNE ZAŠTITE

Članak 19.

Pripadnici civilne zaštite na odori nose oznake koje se sastoje od;

- oznake pripadnosti civilnoj zaštiti Republike Hrvatske ;

- oznake pripadnosti postrojbama opće namjene;

- oznake pripadnosti postrojbama specijalističke namjene (u daljnjem
tekstu: oznaka specijalnosti);

- položajne oznake.

Članak 20.

Oznaka pripadnosti civilnoj zaštiti Republike Hrvatske izrađena je u
obliku štita smeđo-zelene boje, čije su stranice opšivene žutim koncem.
Na gornjem dijelu polukružno je bijelim koncem izvezen natpis "civilna
zaštita". U sredini štita je istostranični plavi trokul u narandžastom
krugu, koji je obrubljen stiliziranim hrvatskim pleterom. U trokutu je
izvezen bijelim koncem simbol Republike Hrvatske "RH", a ispod
toga u sredini bijele trake je oznaka "MUP".

Oznaka iz slavka 1. ovoga članka nosi se kao našitak na lijevom rukavu
košulje, jakne i vjetrovke, 5 cm ispod ramenog sastava.

Oznaka iz stavka 1. ovoga članka nalazi se i na zastavama civilne zaštite.

Članak 21.

Oznaka pripadnosti postrojbama opće namjene je istostraničan plavi trokut
u narandžastom krugu.

Oznaku iz stavka 1. ovoga članka pripadnici postrojbi opće namjene nose
na desnom rukavu košulje, jakne i vjetrovke.

Članak 22.

Oznaka specijalnosti je krug smeđo-zelene boje, opšiven žutim koncem,
promjera 70 mm, unutar kojega se nalazi krug narandžaste boje, promjera
50 mm u čijem je središtu istostraničan trokut tamnoplave boje čije su
stranice dužine 44 mm; u središtu trokuta, ovisno o namjeni pojedine specijalističke
postrojbe, ucrtan je simbol specijalnosti i to:

- za tehničke postrojbe - zupćanik crne boje, vanjskog promjera 20 mm,
pri čemu je ukupna visina zubaca 4 mm;

- za postrojbe prve medicinske pomoći - crveni križ s krakovima izmjere
20 x 6 mm;

- za vatrogasne postrojbe - stilizirani plamen žuto-crvene boje, izmjere
20 x 25 mm;

- za postrojbe prve veterinarske pomoći - svijetloplavi križ s krakovima
izmjere 20 x 6 mm, koji su obrubljeni bijelim rubom širine 1 mm;

- za postrojbe za zaštitu od neeksplodiranih minsko-razornih naprava
i ubojnih sredstava - obris bombe crne boje, promjera 20 mm, sa zapaljenim
fitiljem;

- za asanacijske postrojbe - žuta istostranična zastavica sa stranicama
dužine 10 mm, koja se nalazi na žutom koplju izmjere 20 x 2 mm;

- za postrojbe radiološko-biološko-kemijske zaštite - stilizirana trolisna
djetelina, žute boje, promjera 20 mm;

- za postrojbe za spašavanje na vodi - pojas za spašavanje, promjera
20 mm, bijelo-crvene boje;

- za postrojbe za zaštitu bilja i biljnih proizvoda - žuti klas visine
30 mm;

- za postrojbe gorske službe spašavanja - stilizirani bijeli cvijet
runolista.

Oznake specijalnosti iz stavka 1. ovoga članka nose se na desnom rukavu
košulje, jakne i vjetrovke.

Oznake specijalnosti iz stavka 1. ovoga članka nose i pripadnici specijalističkih
interventnih postrojbi civilne zaštite koje osniva Ministarstvo unutarnjih
poslova.

Članak 23.

Povjerenik civilne zaštite osim oznaka iz članka 19. ovoga Pravilnika,
na nadlaktici lijeve ruke nosi traku narandžaste boje, širine 10 - 12 cm,
na kojoj je ucrtan istostraničan trokut plave boje i štampanim slovima
crne boje ispisan naziv "POVJERENIK".

Članak 24.

Voditelj skloništa, osim oznaka iz članka 19. ovoga Pravilnika, na nadlaktici
lijeve ruke nosi traku narandžaste boje, širine 10 - 12 cm, na kojoj je
ucrtan istostranični trokut plave boje i štampanim slovima crne boje ispisan
naziv "VODITELJ SKLONIŠTA".

Članak 25.

Ako pripadnici postrojbi, zapovjedništava i drugih organiziranih snaga
zaštite i spašavanja iz bilo kojeg razloga nemaju propisane odore, a angažiraju
se za izvršavanje zadaća civilne zaštite u miru ili ratu nose na nadlaktici
lijeve ruke traku narandžaste boje, širine od 10 - 12 cm, na kojoj je ucrtan
istostraničan trokut plave boje. Razmak između znaka (trokuta) i rubova
trake iznosi 1-2 cm.

Članak 26.

Skloništa se označavaju oznakom pravokutnog oblika izmjera 20 x 70 cm.

Na podlozi narandžaste boje štampanim slovima plave boje ispisan je
naziv "SKLONIŠTE":

S obje strane natpisa ucrtan je istostranični trokut plave boje.

Oznaka iz stavka 1. ovoga članka u pravilu se izrađuje fosforescentnim
bojama.

Članak 27.

Oznaka civilne zaštite uporabljuje se i:

- za obilježavanje objekata, opreme, materijalnih i prijevoznih sredstava
civilne zaštite u miru i ratu;

- za obilježavanje objekata, uredaja, opreme i prijevoznih sredstava
pravnih osoba koji se koriste za potrebe civilne zaštite, uz prethodnu
suglasnost nadležne službe civilne zaštite;

- pri sudjelovanju na vježbama, natjecanjima, smotrama, prigodnim svečanostima
civilne zaštite, na primanjima stranih delegacija, pri snimanju nastavnih
filmova i dr.;

- na koricama udžbenika, priručnika, časopisa, te na drugim publikacijama
u kojima se obrađuje civilna zaštita;

- na medaljama, poveljama, priznanjima i značkama civilne zaštite ;

- na paketima, kontejnerima i drugim vrstama pošiljaka humanitarne pomoći
što ih civilna zaštita šalje u pojedina mjesta na teritoriju Republike
Hrvatske ili u inozemstvo, kao pomoć u slučaju prirodnih, tehničkih i drugih
nesreća.

Oznaka civilne zaštite, koja se rabi za obilježavanje objekata, opreme
te materijalnih i prijevoznih sredstava civilne zaštite, izrađuje se u
veličini razmjernoj površinama na koje se ističe.

Pri obilježavanju, oznaka civilne zaštite mora biti istaknuta na ravnim
površinama ili na zastavama civilne zaštite vidljivim iz što više pravaca
i sa što veće udaljenosti.

Članak 28.

Položajne oznake označavaju dužnost pripadnika civilne zaštite u sustavu
rukovođenja i zapovijedanja civilnom zaštitom.

Položajne oznake su:

- oznake za vođu ekipe te zapovjednika i zamjenika zapovjednika satnije,
voda i desetine;

- oznake za zapovjednika, dozapovjednika i članove zapovjedništva civilne
zaštite Republike Hrvatske, županije, kotara s posebnim statutom, grada,
Grada Zagreba i općine. Položajne oznake ucrtane su na pravokutnik izmjera
6 x 8 cm, koji se nosi na obje naramenice košulje, jakne i vjetrovke.

Članak 29.

Položajne oznake u postrojbama civilne zaštite označene su lomljenim
i ravnim crtama srebrne boje.

Lomljene crte su širine 5 mm (uske) i 10 mm (šlroke) s kracima dužine
20 mm, a lome se pod pravim kutom.

Ravne crte dužine su 60 mm, a širine kao i lomljene srebrne crte.

Razmak između crta je 5 mm.

Položajne oznake u postrojbama civilne zaštite su:

- za vođu ekipe - jedna lomljena uska crta;

- za dozapovjednika desetine jedna lomljena široka crta;

- za zapovjednika desetine - jedna lomljena široka i uska crta;

- za dozapovjednika voda - jedna ravna široka crta;

- za zapovjednika voda - jedna ravna široka i uska crta;

- za dozapovjednika satnije - dvije ravne široke crte;

- za zapovjednika satnije - dvije ravne široke i jedna uska crta.

Članak 30.

Položajne oznake za članove zapovjedništva civilne zaštite označene
su lomljenim i ravnim crtama zlatne boje, istih veličina i razmaka među
njima kao i kod oznaka iz članka 29. ovoga Pravilnika.

Položajne oznake zapovjedništava civilne zaštite su:

- za člana zapovjedništva civilne zaštite općine - uska lomljena crta;

- za dozapovjednika zapovjedništva civilne zaštite općine - dvije uske
lomljene crte;

- za zapovjednika zapovjedništva civilne zaštite općine - tri uske lomljene
crte;

- za člana zapovjedništva civilne zaštite grada - široka lomljena crta;

- za dozapovjednika zapovjedništva civilne zaštite grada - jedna široka
i uska lomljena crta;

- za zapovjednika zapovjedništva civilne zaštite grada

- jedna široka i dvije uske lomljene crte;

- za člana zapovjedništva civilne zaštite kotara sa posebnim statutom
- uska ravna crta;

- za dozapovjednika zapovjedništva civilne zaštite kotara sa posebnim
statutom - dvije uske ravne crte;

- za zapovjednika zapovjedništva civilne zaštite kotara sa posebnim
statutom - tri uske ravne crte;

- za člana zapovjedništva civilne zaštite županije - široka ravna crta;

- za dozapovjednika zapovjedništva civilne zaštite županije - jedna
široka i uska ravna crta;

- za zapovjednika zapovjedništva civilne zaštite županije - jedna široka
i dvije uske ravne crte;

- za člana zapovjedništva civilne zaštite Republike Hrvatske - dvije
široke ravne crte;

- za dozapovjednika zapovjedništva civilne zaštite Republike Hrvatske
- dvije široke i jedna uska ravna crta;

- za zapovjednika zapovjedništva civilne zaštite Republike Hrvatske
- tri široke ravne crte.

Članak 31.

Pripadnici specijalističkih interventnih postrojbi civilne zaštite,
pirotehničari i državni službenici Ministarstva unutarnjih poslova koji
obavljaju poslove civilne zaštite nose posebnu oznaku civilne zaštite (u
daljnjem tekstu: značku).

Članak 32.

Značka je veličine 56 mm i sastoji se od dva koncentrična kruga. U gornjem
dijelu manjeg kruga, koji je narandžaste boje, polukružno je ispisan natpis
"CIVILNA ZAŠTITA". U krugu se nalazi istostraničan trokut plave
boje, u kojem se nalazi natpis "MUP", a ispod njega "RH".
Vanjski krug srebrnaste je boje s reljefom hrvatskog pletera. Na donjern
dijelu značke nalazi se metalna srebrna traka u koju se upisuje broj znsčke.

Značka se nosi u kožnom povezu smeđe boje, trostrukog pregiba. Veličina
svakog pregiba je 8 x 12 cm

Značka je sastavni dio odore osoba iz članka 31. ovoga Pravilnika.

Članak 33.

Značku sa pripadajućim kožnim povezom izdaje Ministarstvo unutarnjih
poslova.

O izdanim značkama vodi se popis u Ministarstvu unutarnjih poslova

Sadržaj popisa iz stavka 2. ovoga članka utvrđuje ministar unutarnjih
poslova.

Članak 34.

Osoba iz članka 31. ovoga Pravilnika, koja izgubi značku ili na drugi
način ostane bez značke, dužna je o tome odmah izvijestiti neposrednog
rukovoditelja.

Nova značka izdat će se nakon što je izgubljena ili na drugi način nestala
značka oglašena nevažećom u "Narodnim novinama".

Osoba iz stavka 1. ovoga članka snosi troškove nabave nove zuačke.

Članak 35.

Osoba iz članka 31. ovoga Pravilnika dužna je vratiti značku neposrednom
rukovoditelju kada joj preslane dužnost temeljem koje je značku dobila.

Neposredni rukovuditelj iz stavka 1. ovoga članka dužan je primljenu
značku dostaviti nadležnoj službi Ministarstva unutarnjih poslova.

Članak 36.

Izgled oznaka iz članka 20., 21., 22., 29, i 30., ovoga Pravilnika,
te oznake značke tiskani uz ovaj Pravilnik čine njegov sastavni dio.

Članak 37.

Ovaj Pravilnik stupa na snagu osmoga dana od dana objave u "Narodnim
novinama".

Broj: 511-01-64-21271/1-95

Zagreb, 18. travnja 1995.

Ministar

**Ivan Jarnjak**, v. r.

![](dodatni/362695.gif)

![](dodatni/362696.gif)

![](dodatni/362697.gif)

![](dodatni/362698.gif)

![](dodatni/362699.gif)

![](dodatni/362700.gif)

![](dodatni/362701.gif)

Pravilnik, NN 31/1995-604
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)